## Rješenje o oduzimanju dozvole Partner banci d.d., iz Zagreba za obavljanje svih poslova s vrijednosnim papirima

### NN 22/2005 (16.2.2005.), Rješenje o oduzimanju dozvole Partner banci d.d., iz Zagreba za obavljanje svih poslova s vrijednosnim papirima

# KOMISIJA ZA VRIJEDNOSNE PAPIRE REPUBLIKE HRVATSKE

407

Teme­­ljem odredbi članka 12.
točka 5., članka 41. stavak 2. i članka 52. Zakona o tržištu vrijednosnih
papira (»Narodne novine« br. 84/02), Komisija za vrijednosne papire Republike
Hrvat­ske po službenoj dužnosti u predmetu oduzima­­nja dozvole za obav­­lja­­nje
poslova s vrijednosnim papirima banci PARTNER BANKA d.d. Zagreb, Vončinina 2,
na sjednici održanoj 10. ve­­ljače 2005. godine donijela je

## RJEŠENJE

1. Banci PARTNER BANKA d.d.
Zagreb, Vončinina 2, oduzima se dozvola za obav­­lja­­nje svih poslova s
vrijednosnim papirima, s danom 10. ve­­ljače 2005. godine.

2.
Banka iz točke 1. izreke ne može u roku od 3 (tri) mjeseca od dana oduzima­­nja
dozvole zatražiti ponovno izdava­­nje dozvole za obav­­lja­­nje poslova s
vrijednosnim papirima.

3.
Banka iz točke 1. izreke briše se iz Re­gistra ovlaštenih društava, koji vodi
Komisija za vrijednosne papire Republike Hrvatske, s danom 10. ve­­ljače 2005.
godine.

4.
Ovo rješe­­nje objavit će se u »Narodnim novinama«.

Obrazlože­­nje

Komisija
za vrijednosne papire Republike Hrvatske (da­­lje: Komisija) je rješe­­njem
klasa: UP/I-450-08/03-02/183, ur.broj: 567-03/03-2 od 18. lip­­nja 2003.
godine, banci PARTNER BANKA d.d. Zagreb (da­­lje: Banka) izdala dozvolu za obav­­lja­­nje
poslova s vrijednosnim papirima iz članka 34. točke 1., 2. i 8. Zakona o
tržištu vrijednosnih papira (»Narodne novine« br. 84/02, da­­lje: Zakon).

Naknadno je, uvidom u podatke nadležnog trgovačkog
suda, Komisija utvrdila da Banka ­­nije u sudski re­gistar kao djelatnost
upisala poslove s vrijednosnim papirima, pa je o istom zatražila očitova­­nje
Banke. U očitova­­nju, zaprim­­ljenom u Komisiji dana 24. prosinca 2004.
godine, Banka je istaknula da još nije dobila odobre­­nje za obav­­lja­­nje
ovih poslova od Hrvatske narodne banke, a što je preduvjet za upis u sudski re­gistar,
pa da iste još nije niti započela obav­­ljati.

Sukladno odredbi članka 15. stavka 2. Zakona, kada
utvrdi nezakonitosti i nepravilnosti Komisija će rješe­­njem izreći
odgovarajuću mjeru propisanu Zakonom. Odredbom članka 52. stavak 1. točka 1.
Zakona propisano je da će Komisija ovlaštenom društvu rješe­­njem oduzeti
dozvolu za obav­­lja­­nje jednog ili više poslova s vrijednosnim papirima ako
se u roku od šest mjeseci od izdava­­nja dozvole ne upiše u sudski re­gistar
ili u roku od šest mjeseci ne upiše u sudski re­gistar kao djelatnosti poslove
s vrijednosnim papirima za koje je naknadno dobilo dozvolu Komisije.

Kako je Banka propustila u ostav­­ljenom roku izvršiti
upis djelatnosti u sudski re­gistar, va­­ljalo joj je oduzeti dozvolu za obav­­lja­­nje
svih poslova s vrijednosnim papirima i brisati je iz Re­gistra ovlaštenih
društava koji vodi Komisija, a u koji Re­gistar je Banka bila upisana pod
brojem 92 (devedeset dva).

Sukladno odredbi stavka 3. članka 52. Zakona, Banka ne
može u roku od 3 (tri) mjeseca od dana oduzima­­nja dozvole zatražiti od Komisije
ponovno izdava­­nje dozvole za obav­­lja­­nje poslova s vrijednosnim papirima.

Sukladno odredbama članka 8. Zakona, ovo rješe­­nje
objavit će se u »Narodnim novinama«.

UPUTA O PRAVNOM LIJEKU

Protiv ovog rješe­­nja žalba
nije dopuštena, ali se protiv istoga može pokrenuti upravni spor podnoše­­njem
tužbe Upravnom sudu Republike Hrvatske u roku 30 dana od dana primitka ovog
rješe­­nja.

Klasa: UP/I-450-08/05-02/18
Urbroj: 567-03/05-1
Zagreb, 10. ve­­ljače 2005.

Predsjednik Komisije
**Mi­­ljenko Fičor,** v. r.

Rješenje, NN 22/2005-407